Kišna glista

***Lumbricus terrestris*** (**obična kišna glista**, uobičajeni naziv **kišna glista**) je vrsta velikog crvenklastog, prstenastog crva, koji je rasprostranjen širom svijeta, zajedno sa nekoliko ostalih pripadnika porodice *Lumbricidae*. U nekim područjima je unesena vrsta, koju neki smatraju ozbiljnom štetočinom za lokalne prirodne crve.

## Uobičajena imena 
Naziv *lumbricus* se pojavljuje pod različitim uobičajenim imenima. U Velikoj Britaniji se označavaju kao **obične gliste** ili **izduženi crvi** (iako se to ime primjenjuje za morske Polychaete). U Sjevernoj Americi se  također koristi pojam *noćne gusjenice* (ili *vitalis*). Pored toga, u Kanadi se još naziva i *roze crv* ili "djed glista". U Bosni i Hercegovini, najčešći naziv je **gujavica**, koji vjerovatno potječe od sličnosti oblika sa gujama, tj. zmijama. Čest je i kratki naziv glista, jer se uz oslate vrste glista redovno dodaje početni atribut. U ostatku svijeta se za većinu   kišnih glista koristi samo naučno ime, iako s povremenim osvrtom na gore već navedene nazive.

Iako ovo nije najzastupljenija vrsta gliste, čak ni u svom prirodnom okruženju, to je vrlo upadljiva i prepoznatljiva vrsta glista u vrtovima (baštama) i uopće poljoprivrednim zemljištima umjerene klimatske zone. Često se može vidjeti na površini, za razliku od većine drugih glista. Također se koristi kao udžbenički primjer gliste za milione studenata biologije širom svijeta, čak i u područjima gdje ova vrsta ne postoji. Međutim, naziv "crv" može biti izvor zabune, jer u najvećem dijelu svijeta, tipske su neke druge vrste. Naprimjer, u većem dijelu nenavodnjavannih umjerenih područja svijeta, "obična  glista" zapravo dolazi iz grupe *trapezoidi* (*Aporrectodea* = * Allolobophora *), koja je u tim područjima slične veličine, a tamnija je od *L. terrestris*.

## Pregled 
**Kišna glista** je životinja cjevastog oblika iz grupe prstenastih glista, segmentirani crv iz koljena *Annelida*. Ova glista obično živi u tlu, gdje se hrani živim i mrtvim organskim materijama. Probavni sistem člankovitih glista se proteže cijelom dužinom tijela. Disanje obavlja preko cijele površine tijela, odnosno putem kože. Ima dvostruki sistem transporta, koji se sastoji od (1)	celomske tekućine koja popunjava celom (sekundarnu tjelesnu duplju),  i 
(2)	jednostavnog, zatvorenog krvotoka. 
Kišna glista ima središnji i periferni nervni sistem. Središnji nervni sistem sastoji se od dva niza ljestvičastih ganglija, počevši od iznad usta, po jedna sa svake strane, povezane živčanom vrpcom koja se pruža leđno po dužini sa motornim neuronima i senzornim ćelijama u svakom segmentu. Oko usta se nalazi veliki broj hemoreceptora. Kretanje omogućavaju kružni i uzdužni mišići na periferiji svakog segmenta. Slične grupe mišića ima izduženo linearno crijevo, čija se aktivnost kreće probavljanjem hrane, od usta ka anusu.

Gliste su hermafroditi – svaka jedinka ima i muške i ženske spolne organe. Nedostaje im Ili unutrašnji skelet ili egzoskelet,  a tjelesnu strukturu i konstrukciju održavaju celomskim komorama koje su ispunjene tečnošću. To djeluje kao hidrostatički skelet.
"Kišna glista" je zajednički naziv za najveći broj članova *Oligochaeta* (koje su klasa ili potklasa, u zavisnosti od autora). U klasičnoj sistematici uvršteni su u *Opisthopore*, na osnovu muške spolne pore koja se otvara iza ženske, iako su unutrašnji muški segmenti ispred ženskih. Teorijski, današnje kladističke studije ih umjesto toga svrstavaju u podred reda *Lumbricina* Haplotaxida, ali se i taj status može uskoro promijeniti. Narodna imena za gliste uključuju "crveni crv", "noćni kupači" i "anđeoski crv" (zbog upotrebe kao ribolovnog mamca).

## Invazivna vrsta u Sjevernoj Americi 
*Lumbricus terrestris* se smatra invazivnom u sjevernim centralnim dijelovima  Sjedinjenih Američkih Država. Ne pogoduje joj  obrađivanje polja, gdje je izložena pesticidima, fizičkim povredama od poljoprivrednih alata i zbogh nedostatka hranjivih tvari.  Uspijeva u živicama, ogradama i šumskim okrajcima, gdje može doći do smanjenja u prinosu zeljastog materijala. 

## Također pogledajte 
*Oligohaeta
*Beskičmenjak

## Reference 
## Vanjski linkovi 
*Types of Earthworms - New Zealand
*Earthworm Research Group (at the University of Central Lancashire):Frequently Asked Questions
*NNZ-Nightcrawler
*The microfungal community of *Lumbricus terrestris* middens in a Linden (*Tilia cordata*) forest (PDF)
*Exotic Earthworms in Minnesota Hardwood Forests (PDF)
*

Kategorija:Lumbricidae
Kategorija:Životinje opisane 1758.
Kategorija:Fauna Evrope
Kategorija:Fauna Bosne i Hercegovine